[{"text_idx": "#000001", "text": "2021. aasta su\u0308gisel saab Jo\u0303hvi linn Eesti infotehnoloogia pealinnaks, siin avatakse uudne praktilist ta\u0308iendharidust pakkuv tehnoloogiakool. Kooli idee on tekitanud suurt ta\u0308helepanu, siit ka erinevates va\u0308ljaannetes erinevad kooli nimetused \u2013 infotehnoloogia to\u0303mbekeskus, programmeerimiskool, tehnoloogiakool, infotehnoloogiakool vo\u0303i IT-kool. Isegi IT-kolledz\u030c arvestades, et uus o\u0303ppeasutus kavatseb kutsuda koolipinki ta\u0308iskasvanuid o\u0303ppureid. To\u0303esti \u2013 heal lapsel mitu nime."}, {"text_idx": "#000006", "text": "Kooli ka\u0308ivitamiseks saadi toetust Riigi Tugiteenuste Keskuse ja Rahandusministeeriumi loodud Ida-Viru maakonna ettevo\u0303tluse ning inimeste to\u0308o\u0308alase oskuste mitmekesistamise voorust."}, {"text_idx": "#000008", "text": "Majanduse kiire digitaliseerumine no\u0303uab konkurentsis pu\u0308simiseks muude ta\u0308napa\u0308evaste oskuste seas u\u0308ha enam ka programmeerimisoskust. Eestis on ta\u0308na puudu 1000-3000 infotehnoloogia spetsialiste ning see tu\u0308himik kasvab iga aastaga."}, {"text_idx": "#000009", "text": "Tehnoloogiakooli o\u0303ppemetoodika po\u0303hineb rahvusvaheliselt va\u0308ljato\u0308o\u0308tatud programmil \u201c01 Education System\u201d (01Edu). Tegemist on 2-aastase intensiivo\u0303ppega, kus iga o\u0303pilane liigub edasi oma tempos, lahendades su\u0308steemi poolt etteantud u\u0308lesandeid, mis seovad omavahel teooria ja praktika. Jo\u0303hvi tehnoloogiakooli o\u0303ppeto\u0308o\u0308 po\u0303hineb suuresti grupito\u0308o\u0308l ja suur ro\u0303hk on probleemilahendusoskuse arendamisel. O\u0303pe on 100% praktiline ja projektipo\u0303hine, u\u0308les ehitatud ma\u0308nguliselt ja loob o\u0303ppijale ta\u0308iesti isikupa\u0308rase o\u0303ppekogemuse. O\u0303ppekava suunad on andmebaasid, vo\u0303rgud, tarkvararakendused ja -liidesed ning kasutajakogemuse disain. Testperioodis osalemiseks pole vajalik varasem programmeerimisalane kogemus. Nelja na\u0308dala jooksul peavad kooli pu\u0308rgijad viima la\u0308bi mitu projekti, mille jooksul hinnatakse nii oskusi kui ka kohanemist kooli pedagoogiliste meetoditega."}, {"text_idx": "#000010", "text": "Tulevik kuulub sellele, kes oskab oodata"}, {"text_idx": "#000011", "text": "Kooli asukohaks valiti Jo\u0303hvi olles koosko\u0303las regionaalse arengukavaga. Haridusasutuse loomine aitab otseselt kaasa Ida-Virumaa maakonna arendusstrateegia haridusvaldkonna eesma\u0308rgile H1, mille raames pakutakse aastaks 2030+ Ida-Viru maakonnas kompleksset haridust, mis tagab o\u0303ppuritele minimaalselt kolme keele oskuse, tugevad digipa\u0308devused ning ettevo\u0303tliku eluhoiaku."}, {"text_idx": "#000012", "text": "Jo\u0303hvi tehnoloogiakoolist tuleb alates 2023. aastast iga-aastaselt to\u0308o\u0308turule 200 uut IT- spetsialisti. IT-o\u0303ppe pakkumisele ja tippspetsialistide arendamise ko\u0303rval on kooli eesma\u0308rk arendada kohalikku ettevo\u0303tlust ja luua piirkonda uusi to\u0308o\u0308kohti."}, {"text_idx": "#000013", "text": "Jo\u0303hvi tehnoloogiakool loob soodsa pinnase edasio\u0303ppimiseks u\u0308likoolides ja to\u0308o\u0308tamiseks tehnoloogiafirmades."}, {"text_idx": "#000015", "text": "Jo\u0303hvi tehnoloogiakooli saavad astuda ko\u0303ik va\u0308hemalt 18-aastased, kel on olemas va\u0308hemalt po\u0303hiharidus ja kes la\u0308bivad edukalt kuuajalise testperioodi. Varasem programmeerimisalane kogemus, ega teadmised pole vajalikud. Koolis o\u0303ppimine on o\u0303pilasele tasuta. Vastuvo\u0303tt kooli algab 2021. aasta kevadel ja vastu vo\u0303etakse 200 o\u0303pilast aastas. O\u0303ppeto\u0308o\u0308 toimub nii kohapeal kui kodudes. Vajadusel alates teisest o\u0303ppeaastast on kavas avada satelliito\u0303pperuumid ka teistes linnades. Kool pakub u\u0308le 3000 ruutmeetri ulatuses o\u0303ppe- ja elamispinda Jo\u0303hvis, mis on koduks ka Astrec Data OU\u0308 andmekeskusele ja ta\u0308nu millele saavad o\u0303pilased kogeda kiireimat fiiberoptilist internetiu\u0308hendust. Jo\u0303hvis tuntakse tulevase IT-kooli hoonet kui endist telefonimaja."}]